Karksi-Nuia 23. september2025 nr

**Osalemine koostöövõrgustikus**

Viies Eesti maakonnas, sh Viljandimaal, kavandatakse Sotsiaalministeeriumi toel tervise- ja heaoluvõrgustiku loomist, mille eesmärk on tugevdada maakondlikku koostööd tervise- ja sotsiaalvaldkonnas. Koostöö koordineerimiseks on SA Viljandi Haigla teinud ettepaneku luua koos perearstide ja kohalike omavalitsustega koostöövõrgustik.

Koostöökokkuleppe tingimused kohaliku omavalitsuse jaoks:

* Kohalik omavalitsus osaleb aktiivselt probleemkohtade kaardistamises ja lahenduste leidmises ning on kaasatud;
* Eesmärgiks on tagada, et koostöös haigla hooldusõdede ja sotsiaalvaldkonna spetsialistidega suudetakse inimesi toetada iseseisvalt toimetulekuks koduses keskkonnas inimese enda nõusolekul ja osalusel.

Tulenevalt eeltoodust ja võttes aluseks kohaliku omavalitsuse korralduse seaduse § 6 lõike 1,

**Mulgi Vallavolikogu o t s u s t a b:**

1. Osaleda koostöövõrgustiku koostöökokkuleppes.
2. Volitada Mulgi vallavanemat edsivoiltamise õigusega allkirjastama vastavat lepingut.
3. Käesoleva otsusega mittenõustumisel võib esitada vaide 30 päeva jooksul otsuse teatavakstegemisest arvates Mulgi Vallavolikogule (mulgi@mulgivald.ee või Pärnu mnt 30, Abja-Paluoja, Mulgi vald, Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
4. Otsus jõustub teatavakstegemisest.

(allkirjastatud digitaalselt)

Imre Jugomäe

Volikogu esimees